CELEX: 32016D1899
Language: ro
Date: 2016-10-26 00:00:00
Title: Decizia de punere în aplicare (UE) 2016/1899 a Comisiei din 26 octombrie 2016 de modificare a Deciziilor 92/260/CEE, 93/197/CEE și 2004/211/CE în ceea ce privește admiterea temporară și importurile de cai înregistrați provenind din anumite părți ale Egiptului [notificată cu numărul C(2016) 6791] (Text cu relevanță pentru SEE)

28.10.2016   
            
            
               RO
            
            
               Jurnalul Oficial al Uniunii Europene
            
            
               L 293/42
            
         DECIZIA DE PUNERE ÎN APLICARE (UE) 2016/1899 A COMISIEI
   din 26 octombrie 2016
   de modificare a Deciziilor 92/260/CEE, 93/197/CEE și 2004/211/CE în ceea ce privește admiterea temporară și importurile de cai înregistrați provenind din anumite părți ale Egiptului
   
      
         [notificată cu numărul C(2016) 6791]
      
   
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2009/156/CE a Consiliului din 30 noiembrie 2009 privind condițiile de sănătate animală care reglementează circulația și importul de ecvidee provenind din țări terțe (1), în special articolul 12 alineatele (1) și (4), articolul 15 litera (a) și articolul 19 teza introductivă și literele (a) și (b),
   întrucât:
   
               (1)
            
            
               Directiva 2009/156/CE stabilește condițiile de sănătate animală pentru importul în Uniune al ecvideelor vii. Ea abilitează Comisia să stabilească, printre altele, condițiile speciale pentru admiterea temporară și pentru importurile în Uniune de ecvidee înregistrate.
            
         
               (2)
            
            
               Decizia 92/260/CEE a Comisiei (2) prevede că statele membre trebuie să autorizeze admiterea temporară în Uniune a cailor înregistrați provenind din țările terțe enumerate în anexa sa I. Respectiva anexă conține liste cu țări terțe în care se aplică regionalizarea oficială și clasifică respectivele țări terțe în grupe sanitare specifice, în funcție de situația lor în ceea ce privește sănătatea.
            
         
               (3)
            
            
               Decizia 93/197/CEE a Comisiei (3) prevede că statele membre trebuie să autorizeze importurile în Uniune de ecvidee înregistrate și de ecvidee pentru reproducere și pentru producție provenind din țările terțe cuprinse în lista din anexa sa I. Respectiva anexă conține liste cu țări terțe în care se aplică regionalizarea oficială și clasifică respectivele țări terțe în grupe sanitare specifice, în funcție de situația lor în ceea ce privește sănătatea.
            
         
               (4)
            
            
               Decizia 2004/211/CE a Comisiei (4) stabilește o listă cu țări terțe sau părți ale acestora în care se aplică regionalizarea, din care statele membre autorizează importurile de ecvidee și de material seminal, de ovule și de embrioni de ecvidee. Anexa I la decizia respectivă stabilește lista respectivă și, de asemenea, clasifică țările terțe sau părți ale acestora în grupe sanitare specifice.
            
         
               (5)
            
            
               Deciziile 92/260/CEE, 93/197/CEE și 2004/211/CE au clasificat deja Egiptul în grupa sanitară E. Cu toate acestea, în urma unei inspecții veterinare efectuate în Egipt în iunie 2010, s-a decis că situația din țara terță respectivă ar putea constitui un risc grav pentru sănătatea animalelor ecvine din Uniune. În consecință, a fost adoptată Decizia 2010/463/UE a Comisiei (5) pentru a elimina rubrica referitoare la Egipt din grupa sanitară E, astfel cum se menționează în anexa I la Deciziile 92/260/CEE, 93/195/CEE și 93/197/CEE, precum și pentru a modifica rubrica referitoare la Egipt din anexa I la Decizia 2004/211/CE.
            
         
               (6)
            
            
               Noțiunea de „zonă indemnă de boli ecvine” (Equine Disease Free Zone – EDFZ) creată de Organizația Mondială pentru Sănătatea Animalelor (OIE) (6) reflectă principiile regionalizării prevăzute în Directiva 2009/156/CE. Prin urmare, o EDFZ este o parte a teritoriului unei țări aflată sub supraveghere veterinară specifică care este indemnă de multe boli ecvine specificate și, de obicei, este stabilită acolo unde controlul și eradicarea tuturor bolilor ecvine în întregul teritoriu al unei țări nu este fezabilă sau realizabilă. Separarea ecvideelor în interiorul EDFZ de alte ecvidee se realizează prin punerea în aplicare a unei bune gestionări în materie de biosecuritate, a standardelor și procedurilor de certificare, a planificării pentru situații de urgență, precum și a identificării tuturor cailor situați în EDFZ și a capacității de a le trasa deplasările.
            
         
               (7)
            
            
               În iunie 2016, Egiptul a solicitat Comisiei să reconsidere statutul exporturilor respectivei țări terțe și a transmis documentație privind stabilirea unei EDFZ în jurul spitalului veterinar al forțelor armate ale Egiptului, situat în periferia de est a orașului Cairo. EDFZ este conectată printr-o autostradă cu aeroportul internațional Cairo, care se află la mai puțin de 10 km.
            
         
               (8)
            
            
               Din documentația transmisă de Egipt reiese că garanțiile oferite de Egipt sunt suficiente pentru a reclasifica Egiptul în grupa sanitară E și pentru a autoriza admiterea temporară și importurile de cai înregistrați din EDFZ din Egipt.
            
         
               (9)
            
            
               Prin urmare, deciziile 92/260/CEE, 93/197/CEE și 2004/211/CE ar trebui modificate în consecință.
            
         
               (10)
            
            
               Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTA DECIZIE:
   Articolul 1
   Anexa I la Decizia 92/260/CEE se modifică în conformitate cu anexa I la prezenta decizie.
   Articolul 2
   Anexa I la Decizia 93/197/CEE se modifică în conformitate cu anexa II la prezenta decizie.
   Articolul 3
   Anexa I la Decizia 2004/211/CE se modifică în conformitate cu anexa III la prezenta decizie.
   Articolul 4
   Prezenta decizie se adresează statelor membre.
   
      Adoptată la Bruxelles, 26 octombrie 2016.
      
         
            Pentru Comisie
         
         Vytenis ANDRIUKAITIS
         
            Membru al Comisiei
         
      
   
   
      (1)  JO L 192, 23.7.2010, p. 1.
   
      (2)  Decizia 92/260/CEE a Comisiei din 10 aprilie 1992 privind măsurile sanitare și certificarea veterinară pentru admiterea temporară a cailor înregistrați (JO L 130, 15.5.1992, p. 67).
   
      (3)  Decizia 93/197/CEE a Comisiei din 5 februarie 1993 privind condițiile de sănătate animală și certificarea veterinară la importul de ecvidee înregistrate și ecvidee pentru reproducție și producție (JO L 86, 6.4.1993, p. 16).
   
      (4)  Decizia 2004/211/CE a Comisiei din 6 ianuarie 2004 de elaborare a listei țărilor terțe și a părților din teritoriile acestor țări din care statele membre autorizează importurile de ecvidee vii și de material seminal, de ovule și embrioni din specia ecvină și de modificare a Deciziilor 93/195/CEE și 94/63/CE (JO L 73, 11.3.2004, p. 1).
   
      (5)  Decizia 2010/463/UE a Comisiei din 20 august 2010 de modificare a Deciziilor 92/260/CEE, 93/195/CEE, 93/197/CEE și 2004/211/CE privind admiterea temporară, reintroducerea după exportul temporar și importurile de cai înregistrați, precum și importurile de material seminal de la specia ecvină provenind din anumite părți ale Egiptului (JO L 220, 21.8.2010, p. 74).
   
      (6)  http://www.oie.int/en/our-scientific-expertise/specific-information-and-recommendations/international-competition-horse-movement/equine-disease-free-zones/
   
      ANEXA I
      În anexa I la Decizia 92/260/CEE, lista cu țări terțe din grupa sanitară E se înlocuiește cu următorul text:
      
         „Emiratele Arabe Unite (AE), Bahrain (BH), Algeria (DZ), Egipt (3) (EG), Israel (4) (IL), Iordania (JO), Kuweit (KW), Liban (LB), Maroc (MA), Oman (OM), Qatar (QA), Arabia Saudită (3) (SA), Tunisia (TN), Turcia (3) (TR)”.
      
   
   
      ANEXA II
      În anexa I la Decizia 93/197/CEE, lista cu țări terțe din grupa sanitară E se înlocuiește cu următorul text:
      
         „Emiratele Arabe Unite (3) (AE), Bahrain (3) (BH), Algeria (DZ), Egipt (2) (3) (EG), Israel (5) (IL), Iordania (3) (JO), Kuweit (3) (KW), Liban (3) (LB), Maroc (MA), Mauritius (3) (MU), Oman (3) (OM), Qatar (3) (QA), Arabia Saudită (2) (3) (SA), Tunisia (TN), Turcia (2) (3) (TR)”.
      
   
   
      ANEXA III
      Anexa I la Decizia 2004/211/CE se modifică după cum urmează:
      
                  1.
               
               
                  rubrica referitoare la Egipt se înlocuiește cu următorul text:
                  
                              „EG
                           
                           
                              Egipt
                           
                           
                              EG-0
                           
                           
                              Întreaga țară
                           
                           
                              E
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                        
                              EG-1
                           
                           
                              Zona indemnă de boli ale ecvinelor stabilită la spitalul veterinar al forțelor armate egiptene la drumul El Nasr, peste drum de clubul Al Ahly Cairo, și conexiunea autostradală cu aeroportul internațional Cairo (a se vedea caseta 7 pentru detalii)
                           
                           
                              E
                           
                           
                              X
                           
                           
                              —
                           
                           
                              X
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —”
                           
                        
            
                  2.
               
               
                  se adaugă următoarea casetă 7:
                  
                              „Caseta 7
                           
                        
                              EG
                           
                           
                              Egipt
                           
                           
                              EG-1
                           
                           
                              Zona indemnă de boli ecvine (EDFZ) de aproximativ 0,1 km2 stabilită în jurul spitalului veterinar al forțelor armate egiptene la drumul El-Nasr, peste drum de clubul Al Ahly, în periferia estică a orașului Cairo (localizată la 30°04′19,6″N 31°21′16,5″E) și conexiunea autostradală de 10 km pe drumul El-Nasr și drumul spre aeroport cu aeroportul internațional Cairo.
                              
                                          (a)
                                       
                                       
                                          Delimitarea EDFZ:
                                          De la intersecția drumului El Nasr cu drumul El-Shaheed Ibrahim El-Shaikh (la 30°04′13,6″N 31°21′04,3″E) de-a lungul drumului El-Shaheed Ibrahim El-Shaikh pe o lungime de aproximativ 500 m spre nord până la prima joncțiune cu „Passage Inside Armed Forces” („pasajul”), spre dreapta și urmând pasajul pe o lungime de aproximativ 100 m spre est, din nou spre dreapta și urmând pasajul pe o lungime de 150 m spre sud, spre stânga și urmând pasajul pe o lungime de 300 m spre est, spre dreapta și urmând pasajul pe o lungime de 100 m spre sud până la drumul El-Nasr, spre dreapta și urmând drumul El-Nasr pe o lungime de 300 m spre sud-vest până în partea opusă joncțiunii drumului El-Nasr cu drumul Hassan Ma'moon, apoi spre dreapta și urmând pasajul pe o lungime de 100 m spre nord, spre stânga și urmând pasajul pe o lungime de 120 m spre vest, spre stânga și urmând pasajul pe o lungime de 200 m spre sud, spre dreapta și urmând drumul El-Nasr pe o lungime de 100 m spre vest până la intersecția drumului El Nasr cu drumul El-Shaheed Ibrahim El-Shaikh.
                                       
                                    
                                          (b)
                                       
                                       
                                          Delimitarea zonei de carantină înaintea exportării în EDFZ:
                                          Din punctul opus joncțiunii drumului El-Nasr cu drumul Hassan Ma'moon urmând pasajul pe o lungime de 100 m spre nord, spre dreapta și urmând pasajul pe o lungime de 250 m spre est, spre dreapta și urmând pasajul pe o lungime de 50 m spre sud până la drumul El-Nasr, spre dreapta și urmând drumul El-Nasr pe o lungime de 300 m spre sud-vest până în partea opusă joncțiunii drumului El-Nasr cu drumul Hassan Ma'moon.”.